شەفەق نیوز/ ئەمریکا و ئەنجومەن هاوکاری خەلیج، دووارەی پشتگیری تەواوەتی خوەیان ئەرا پڕۆژەیگ ئاشکرا کردن ک توڕەیل کەهرەبای خەلیج و عراق وەیەکەو گریەده‌ێد.بەیاننامەیگ ئەرا وەزارەت دەرەوەی ئەمریکا، وت: خوەی پابەندە وە ئاسانکاری ئی پڕۆژە و پشتگیری کردنی لەوەخت پێداویستی. ئی پڕۆژە وزەی کەهرەبا دابین کەێد ئەرا عراقیەگان ک فرە نیازمه‌ندن وه‌پی ، وەگورەی بەیاننامەگە. هەمیش ئی پڕۆژە باوەت ئابووری وەرەو نوا بەێد، وپشتگیری لە گه‌شه‌ی ئابووری کەێد، وەتایبەت لە پارێزگایه‌یل باشوور.حکومەت عراق و ئەنجومەن هاوکاری خەلیجی و ئەمریکا نیاز دیرن لە زیایکردن هاوکاری ئابووری و وزەیی ناونیان جوور بنەمایگ ئاشتەوایی و ئەوزەڵی و گەشەیی لە ناوچەگە.هەرسێ لایەنەگە بانگەواز ئەرا ئەو دەوڵەتەیلە کردن ک بەشداربوین لە کۆنگرەی ناودەوڵەتی کوەیت ئەرا دو وارە ئاوادانکردن عراق لە ساڵ ٢٠١٨ ، ئەرا وەجیهاوەردن پەیمانەیلیان وەرانوەر بەغداد.دەسەی گریەداین کەهرەبایی لە دەوڵەتەیل ئەنجومەن هاوکاری خەلیج، ک بارەگاگەی ها لە دەمام سعودی، لە ٣١ کانون یەکەم ٢٠٠١ دامەزریا، ئەرا گریەداین سیستمەیل وزە لە دەوڵەتەیل ئەنجومەن هاوکاری خەلیج.
